Galko, Ľubomír, poslanec NR SR (2023-11-22):
Ďakujem pekne. Dámy a páni, kolegovia, ja som vystúpil aj v rozprave ku skrátenému konaniu, kde som, si myslím, že pomerne dosť zrozumiteľne vysvetlil, akým spôsobom sa dali 13. dôchodky bez problémov legislatívne úplne čiste prijať, navrhnúť a prijať vládnou koalíciou. Nerozumiem tomu, že prečo stále tu opakujete a naďalej klamete a manipulujete niektorí predstavitelia vládnej koalície, že to nešlo stihnúť a že to bolo treba robiť takto. Nerozumiem tomu, že či to vašou modus operandi alebo, alebo čo to má znamenať. Ale tu v podstate už teraz prerokúvame samotný návrh zákona o 13. dôchodku a tu už teda ide do tuhého, lebo tu už naozaj to vyzerá, že chcete ten podvod na tých bezbranných senioroch, na tých, čo sa v podstate najmenej vedia brániť, na dôchodcoch a dôchodkyniach, chcete dokončiť. Ono treba to opakovať neustále a zas, proste SMER 2 alias HLAS Petra Pellegriniho podviedol v týchto voľbách tých najbezbrannejších ľudí, keď im sľúbil 640 eur ešte tieto Vianoce a teraz ich chcel opinkať 150 eurami. Taká je pravda proste a pravda oslobodzuje a treba to opakovať stále a zas, pokiaľ je na to príležitosť. Teraz alebo dnes to idú zvýšiť na 300 eur a opäť treba objektívne skonštatovať, pozdravujem týmto pána Hlinu, ktorý tu nie je, že je to zásluha nášho hnutia. To nikto iný sa o to nepričinil, že tých 150 eur sa zvýšilo alebo sa ide zvýšiť na 300 eur. Možno niektorí ďalší kolegovia z opozície, aby som teda na nich nezabudol, tiež sa za to prihovárali, ale keby naše hnutie nevyvinulo tieto dni taký obrovský tlak a zároveň by neprišiel tlak aj zo strany seniorov, o ktorom niečo viem, tak by tých 300 eur, ten pozmeňovací návrh, zo strany tohto spolku jednoducho neprišiel. Toto treba opakovať a takáto je pravda. Pretože viete, tie žvásty, že my sme našli 220 miliónov. To kto, Erik Tomáš našiel niekde nejaké peniaze ako, alebo kto našiel tie peniaze. Ako prepáčte, ale títo ľudia vedia možno nájsť nejaké zlaté tehly kdesi v kredenci alebo v trezore, alebo nejaké mince, ale určite nevedia nájsť 100 alebo 200, alebo 220 mil. To tak nefunguje. Teraz sa prihováram k milým seniorom, k milým dôchodcom a dôchodkyniam, to tak nefunguje, že Erik Tomáš alebo niekto iný sa, večer si ľahne do pyžama a ráno sa zobudí a nájde 220 mil. Jednoducho je to výsledok tlaku nášho hnutia, ja vám chcem sľúbiť z tohto miesta, že až do samotného konca budeme tlačiť na tých 640 eur, hej, toto je len medziúspech nášho hnutia, že sa nám to podarilo na tých 300 eur vytlačiť. Existuje obrovské množstvo linkov a proste vyjadrení, kde, pozerám si čas, mám čas, kde či už Erik Tomáš špeciálne, alebo Peter Pellegrini tvrdili, že nevstúpia do žiadnej vlády, ktorá by nevyplatila každému dôchodcovi 640 eur, vianočných, dôchodok tento rok. To neboli vyjadrenie, že dávame vám že 150 a možno aj 300 a neviem, koľko a jako. Explicitne sa vyjadrovali obidvaja, že nevstúpia do žiadnej vlády, ktorá by nevyplatila 640 eur tento rok všetkým dôchodcom a toto treba neustále opakovať. Tí dôchodcovia mnohí sú nahnevaní. Ako viacerí mi píšu, však si stačí pozrieť aj ten môj facebook, že aká je veková skladba tých priaznivcov alebo tých ľudí, ktorí tam chodia, a je potrebné im to stále opakovať. Lebo ten podvod sa tu udial a niekedy sa mi niektorí kolegovia pýtajú, že prečo nekritizujem toľko SMER 1 alebo SNS, ale ja som to nezachytil, že by Slovenská národná strana takýmto spôsobom fungovala v predvolebnej kampani. Jediný, kto explicitne tých dôchodcov oklamal a sprosto a podlo podviedol, bol SMER 2 alias HLAS Petra Pellegriniho. Ani SMER 1, ani SNS, tam tkvie tá odpoveď na otázku, že prečo sa stále venujem len SMER-u 2. No teraz mi napadla ešte taká jedna otázka v tej súvislosti, že keď teda tá kasa bola taká a je taká rozbitá a prázdna a zdevastovaná a neviem aká, dezolátna, to akože len tak akože 220 mil., to jak ste našli. Keď to vtedajšie OĽANO a hnutie Slovensko a jeho koaliční poslanci to tak rozbombardovali, že pomaly už nie je za čo ani, ani dýchať. Čiže zasa sa len zamotávate do ďalších a ďalších klamstiev. Len sa vám to nepodarí, lebo toto sa oklamať nedá. Chcem sa ale vrátiť ešte k jednej veci v súvislosti s prerokovaním tohto návrhu zákona, lebo viacerí kolegovia sa tu vyjadrovali k určitej zbabelosti Erika Tomáša. Viacerí mu tu vytýkali, že sedí tam hore schovaný, kde ho nevidia kamery, a že tam vykrikuje a že nevystúpil v rozprave a že vystúpi až v záverečnom slove, keď sa nedá naňho reagovať. On to spravil aj včera, kde sa mi mimochodom vyhrážal fyzickým násilným, že ak sa stane niečo jeho rodine, no môžete kedykoľvek, pán Tomáš, dôjsť, urobím s vami krátky proces raz-dva aj s vaším vysporiadaním sa ako chlap chlapovi, som vám k dispozícii kedykoľvek, hej, to je moja ponuka (povedané so smiechom). Ale to bolo skorej také vtipné ako nejaké zásadné vyhlásenie. Mňa iné zaujalo, mňa zaujalo to, že sa tu doslova rozplakal, že ja organizujem nejaké násilné akcie pred jeho, Bašternák, pred jeho obydlím, pred obydlím jeho rodiny. Ono sa totižto stala taká vec, viete, ja vám to poviem, lebo som to nestihol včera povedať v tej rozprave, čo to bolo, bohviekedy večer sme tu boli, ja som bol u nás v Stupave v predajni mäsa a údenín, však tam býva aj Erik Tomáš, a tam boli také milé dámy a tak sme sa dali do reči a bolo krátko po voľbách a ony teda dokonca aj niektoré volili akože ten ich spolok, čo teda pre mňa je nepochopiteľné, ale však dobre. No a ony teda tam vykladali, že oni čakajú na tých 640 eur. A ja im hovorím, ale, dámy, však to nedostanete, však to, to je, oni sú lotri, Erik Tomáš to je lotor, on vás podviedol, to nedostanete. A ony, len nech to skúsi, však on tu býva, bereme dáždniky a pôjdeme si pýtať. No a ja som povedal, že však je to úplne v pohode, lebo on býva kúsok nado mnou, tak keď treba, tak im vysvetlím, že kde býva a prípadne ich tam aj ešte odvediem, lebo ľuďom treba pomáhať, obzvlášť teda starším. A ja som o tomto informoval na sociálnej sieti. No a Erik Tomáš tu včera nabehol s naloženými gaťami do toho záverečného slova a jak zmyslov zbavený tu jačal a nariekal, že, že proste ja tu organizujem nejaké násilie voči jeho rodine a voči nemu a neviem voči komu pred jeho obydlím. Ja rozumiem limitovanej kapacite mentálnej výbavy Erika Tomáša. Ja jej rozumiem, ale teda napriek tomu som si myslel, že on toto dokáže pochopiť, že v podstate to bol na 99 % len taký bonmot zo strany tých dám, lebo ono sa to naozaj stalo, to je pravdivá príhoda, že teda ony nepôjdu s tými dáždnikmi pred jeho dom tam doňho štuchať, že aby im dal tých 640 eur. A keď už by sa tak stalo, tak určite nepôjdu atakovať jeho rodinu, ani, ani manželku, ani deti a nikomu, maximálne by jemu vynadali, ak by teda bol taký odvážny, že by vystrčil nos z domu, čo nepredpokladám, hej, pri tej jeho zbabelosti. Ono koniec-koncov to, že mu niekto vynadá, sa môže stať bežne aj na ulici. Vlastne nemôže, lebo po tej ulici u nás nechodí, on sa všade presúva len autom, asi vie prečo, ale mohlo by sa stať. Čiže, pán Tomáš, buďte v kľude, netreba, netreba nejakým spôsobom sa stresovať, tých bonmotov je veľa, však v jednej vážená pani lekárka povedala, že vás videla kedysi v kostole a že by vás najradšej opľula. A tiež, že tak vás neznáša, že ste taký hnusný a tiež si to nemyslím, že by lekárka došla a že by vás opľúvala, myslím si, že sa to ani nestalo, lebo by som to vedel. Takže buďte v kľude. Ja som tú príhodu spomenul ale preto, lebo je to, viete, tak, tak trocha vlastná medicína. Lebo, lebo možno je to aj dobré, že ste pustili do tých nohavíc, veď vy už totižto dlhšiu dobu naznačujete, že za smrť 20-tisíc ľudí môže Igor Matovič, Marek Krajčí a ďalší ľudia z minulej vlády. Včera ste to povedali, dneska ste to znova naznačili a toto je mimoriadne podlé, toto je mimoriadne nebezpečné a to sa nedá ani milimeter porovnať s tým, čo som ja povedal ohľadne tamtej príhody z tej mäsiarne, viete, s nejakými seniorkami, ktoré sú nespokojné, že ste ich oklamali so 640 eur. Viete, ja viem, aká to je bolesť, keď človek stratí rodiča, lebo mne zomrela mama, viete, cez covid. A nie síce na covid, ale preto, lebo ju nevzali do nemocnice, lebo nebolo voľné miesto práve preto, že tie nemocnice, tá nemocnica bola plná ľudí, ktorých ste vy podporovali a vaši kolegovia, ktorí popierali covid a nedodržiavali pravidlá. Ja viem, aká to je bolesť. A viem, čo dokážu urobiť vyhecovaní ľudia, ktorých vy takýmto spôsobom podnecujete k nenávisti. Ste podliak, pán Tomáš, a ja vás vyzývam, aby ste s týmto prestali. Vy veľmi dobre viete, akí ľudia, na základe čoho boli pred obydlím Igora Matoviča a priniesli mu tam truhlu. To boli ľudia, ktorých ste vy a vám podobní podporovali. Tak vy, prosím vás pekne, si pozametajte pred vlastným prahom a nenariekajte, keď vám niekto dá ochutnať z vašej medicíny, mimochodom oveľa, oveľa slabšej než z tej podlej medicíny a z tej, z tých podlých vecí, ktorých tu servírujete vy. Tí ľudia sedia tu v tom parlamente, hej, voči ktorým podnecujete tú nenávisť, hej. To sú v podstate vaši kolegovia alebo kolegovia vašich, vašich poslancov. A ešte jednu poznámku vám poviem a zacitujem jednu vetu: „Rana do Matovičovho nosa je pre mnohých zadosťučinením.“ Viete, kto napísal túto vetu, kto ju povedal? No Erik Tomáš. Vy ste toto povedali, vy ste toto napísali vtedy, vy ste napísali vtedy keď, keď (reakcia z pléna), prestaňte vykrikovať, počúvajte, už to som, myslím si, že som dosť tolerantný, dosť... (Prerušenie vystúpenia predsedajúcim.)